ep en selfs in ons tuine skuilplek kom soek het. Die kwynende ekonomie het hulle sonder werk, sonder inkomste en sonder heenkome gelaat. Ander is weer deur hulle gesinne verwerp en uit hulle huise gedryf as gevolg van die kroniese misbruik van drank waarin hulle verval het. Hulle voer ’n bedel bestaan. Vir baie van hulle lyk die kerkgebou na ’n veilige skuilplek en ’n laaste toevlug. Aanvanklik was George se bosslapers vir ons ’n oorlas en ’n doring in die vlees. Vir mense uit ’n ander klas en ’n ander kultuur was dit vir ons moeilik om hulle nood te begryp. Ons moes leer om hulle lief te kry, soos Jesus die gebrokenes lief het.
Ons het ’n Artikel 21 maatskappy gestig om sodoende die bestuur van fondse te vergemaklik en ’n regspersoon daar te stel wat met die plaaslike owerheid en ander nie-regeringsorganisasies kan onderhandel om eiendom te bekom waarop ons ’n veiliger skuiling teen die wind en die weer vir die haweloses kan oprig. Die naam van die maatskappy is CREMHOG. Dit is ’n afkorting vir Christian Rehabilitation Ministries for the Homeless in George.